הביוגרפיה הגרמנית הכללית

הביוגרפיה הגרמנית הכללית (בגרמנית: Allgemeine Deutsche Biographie; בראשי תיבות: ADB) היא אנציקלופדיה ביוגרפית שיצאה לאור בגרמניה בין השנים 1875–1912 (ובהדפסה חוזרת בין 1967–1971) על ידי הוועדה ההיסטורית  של האקדמיה המלכותית למדעים של בוואריה , בעריכת רוכוס פון ליליינקרון .

הביוגרפיה משתרעת על פני 56 כרכים והיא כוללת סימוכין לביוגרפיות של כ-26,500 אנשים שמתו לפני 1900. היא הודפסה בלייפציג בהוצאת Duncker & Humblot.

פרויקט עוקב של הביוגרפיה, היא הביוגרפיה הגרמנית החדשה הלא-גמורה, שרואה אור החל משנות ה-50 של המאה ה-20. 

הביוגרפיות שבביוגרפיה הגרמנית הכללית (בטקסט מלא), לצד אלו שבביוגרפיה החדשה (אינדקס בלבד) הועלו לרשת האינטרנט וניתן לחפש בהם באתר "ביוגרפיה גרמנית" .

קישורים חיצוניים

 אתר הביוגרפיה הגרמנית, מאפשר חיפוש בתוכני הביוגרפיה הגרמנית הכללית 
 טקסט מלא של כרכי הביוגרפיה הגרמנית הכללית בוויקיטקסט 

אנציקלופדיות בשפה הגרמנית
אנציקלופדיות אינטרנט
גרמניה: היסטוריה